**O z n á m e n i e**

Oznamujeme občanom, že Obecný úrad vo Svederníku v priebehu roka 2021 pristúpi k označovaniu smetných nádob na komunálny odpad podľa počtu členov v domácnosti (v zmysle §6 VZN Obce Svederník č.1/2021 o miestnom poplatku za komunálne odpady) :

- 1 ks smetná nádoba 120 litrov 1 - 4 osoby

- 2 ks smetná nádoba 120 litrov 5 - 9 osôb

Cieľom tohto opatrenia je zníženie množstva vyprodukovaného komunálneho odpadu z domácností a spravodlivejšie poplatky za vývoz komunálnych odpadov.

Pokiaľ nebude počet a veľkosť smetných nádob zosúladený s hore uvedeným počtom členov domácnosti, tieto smetné nádoby nebudú označené a nebudú ani vyvážané.

Aby Obecný úrad vo Svederníku predišiel nedorozumeniam, žiadame občanov o zosúladenie počtu a veľkosti smetných nádob, s počtom členov žijúcich v domácnosti.

Akceptovaný bude iba vývoz smetných nádob s objemom 120 l.

Občania majú možnosť si tieto smetné nádoby zakúpiť na Obecnom úrade vo Svederníku.